Rooiborsduifies | Net nog 'n paar gedagtes
← Luister met jou ore…
Posted on April 17, 2015 by Maree Clarkson
Een van my gunsteling tuinvoëls – die Rooiborsduifie. Hulle roep is ‘n sagte, rustige frase note wat laag begin, hoër styg en dan weer afwaarts borrel.
Die rooiborsduifie (Streptopelia senegalensis ) is een van drie gryserige duiwe wat almal redelik algemeen in Gauteng-tuine voorkom.
Die maklikste manier om dit te onderskei van die ander twee – die gewone tortelduif en die grootringduif – is dat die rooiborsduifie nie ‘n swart ringetjie om sy nek het nie. Die rooiborsduifie is ook die kleinste van die drie en die een met die sterkste pienk skynsel.
Daar is verskeie ander name wat mense vir rooiborsduifies gebruik, soos lemoenduifies en lagduifies (na aanleiding van die Engelse laughing dove ). Die amptelike Afrikaanse naam verwys na die fyn pienkrooi veertjies en kolletjies op die bors wat duidelik sigbaar is. ‘n Mens moenie by dié naam dink aan ‘n tamatierooi nie.
Rooiborsduifies is saadvreters en ‘n mens hoef net ‘n handvol saadjies of selfs broodkrummels iewers op die grond te strooi om hulle en ander saadvreters na jou tuin te lok. Baie saadvoerders wat druk deur kleiner voëltjies besoek sal word, werk nie goed vir groter voëls soos die rooiborsduifie nie. Hulle wei liefs op die grond.
Posted in afrikaanse blog, diere	| Tagged rooiborsduifies, voëls
2 thoughts on “Rooiborsduifies”
Mei 1, 2014 om 12:30
En ek is oneindig lief vir hulle!! Mooi foto Maree! Jou hele blog lyk pragtig!
Mei 4, 2014 om 02:45
Baie dankie Liz! Ja, hulle is baie spesiaal vir my ook!